**Unic**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Sunt tot aici, la marginea tăcerii,

Şi florile mă-mbracă tot la fel,

În catedrale,-i Noaptea Învierii,

Iar tu iubite, îngerul fidel,

Ce îmi alungă iernile polare,

Pentru că ştii, magnolia aceea,

Care-şi înalţă crengile-nspre soare,

Copila dulce, uneori femeia,

Te-aşteaptă-aici, pe-aleea pietruită,

În burgul reclădit din amintiri,

C-o singură avere moştenită -

Blestemul unei singure iubiri.

- Sunt lângă tine, drumul spre lumină

E presărat cu flori de liliac,

Mă împresoară liniștea divină,

Parfumul tău, un afrodiziac,

Îmi amintește că mi-ai fost aleasă

În urmă cu un an, poate mai mult,

În Noaptea Învierii ca mireasă,

Când mi-ai lăsat pe buze un sărut.

Te-aștept, acum, în seara asta Sfântă,

Să facem cerului mărturisiri,

Să declarăm deschis că ne frământă

Blestemul unei singure iubiri.

Liliana Trif Ioan Grigoraș

SĂRBĂTORI FERICITE!